Μεγάλη Δούκισσα Ελένη Βλαδιμήροβνα της Ρωσίας

Η Ελένη Βλαδιμήροβνα, (ρωσ. Елена Владимировна, 17 Ιανουαρίου 1882 - 13 Μαρτίου 1957) ήταν Μεγάλη Δούκισσα της Ρωσίας και με τον γάμο της έγινε Πριγκίπισσα της Ελλάδας.

 Ήταν η μοναδική κόρη τού Βλαδίμηρου Αλεξάνδροβιτς, Μεγάλου Δούκα της Ρωσίας, και της Μεγάλης Δούκισσας Μαρίας Πάβλοβνα, κόρης του Φρειδερίκου Φραγκίσκου Β΄, Μεγάλου Δούκα του Μεκλεμβούργου-Σβερίν. Η Ελένη γεννήθηκε στις 17 Ιανουαρίου 1882 στο Τσάρσκογιε Σελό, στην Αγία Πετρούπολη και είχε τρία μεγαλύτερα αδέλφια: τον Κύριλλο, τον Μπορίς και τον Ανδρέα. Είχε μια αγγλίδα νταντά και μιλούσε τα αγγλικά ως πρώτη γλώσσα. Η νεαρή Ελένη είχε μια ιδιοσυγκρασία και μερικές φορές ήταν εκτός ελέγχου. Όταν πόζαρε για έναν καλλιτέχνη στην ηλικία των τεσσάρων, άρπαξε ένα χάρτινο μαχαίρι και απείλησε τη νοσοκόμα της, η οποία κρύφτηκε πίσω από τον καλλιτέχνη. "Η μικρή κυρία κατόπιν έστρεψε την προσοχή της σε μένα, με τα μαύρα μάτια της να φλέγονται με μανία", θυμάται ο καλλιτέχνης. Η Ελένη, μεγάλωσε με μία μητέρα, η οποία ήταν άκρως συνειδητή της κοινωνικής θέσης της και θεωρήθηκε σνομπ από κάποιους. "Κακόμοιρο, μικρό πλάσμα, λυπάμαι γι' αυτήν", έγραψε μία κοινωνική αντίπαλος της μητέρας της, η Μαρία Φιόντορβνα, Χήρα Αυτοκράτειρα της Ρωσίας, "διότι είναι πραγματικά πολύ γλυκιά, αλλά ματαιόδοξη και αρκετά επιβλητική". Παντρεύτηκε τον 2ο εξάδελφό της Νικόλαο πρίγκιπα της Ελλάδας (1872 - 1938), γιο του Γεωργίου Α΄ της Ελλάδας. Ο γάμος έγινε στις 29 Αυγούστου 1902, και απέκτησαν τρεις κόρες: Όλγα (1903 - 1997), παντρεύτηκε τον Παύλο των Καραγεώργιεβιτς, Πρίγκιπα και Αντιβασιλέα της Γιουγκοσλαβίας και απέκτησαν: Αλέξανδρος (1924 - 2016), Πρίγκιπας της Γιουγκοσλαβίας. Νικόλαος (1928 - 1954), Πρίγκιπας της Γιουγκοσλαβίας. Ελισάβετ (1936-), παντρεύτηκε τους Χάουαρντ Όξενμπεργκ, Νηλ Μπάλφουρ και Μάνουελ Ουλόα Ελίας. Κόρη της είναι η Κάθριν Όξενμπεργκ (γενν. 1961), Βρετανή ηθοποιός, γνωστή ως Αμάντα Κάρριγκτον στη γνωστή τηλεοπτική σειρά «Δυναστεία». Ελισάβετ (1904 - 1955) της Ελλάδας, παντρεύτηκε τον Κάρολο Θεόδωρο, Κόμη του Ταίρρινγκ-Γιέτενμπαχ και απέκτησαν: Χανς Βέιτ (γενν. 1935), Κόμης του Ταίρρινγκ-Γιέτενμπαχ. Ελένη (γενν. 1937), παντρεύτηκε τον Φερδινάνδο-Κάρολο-Μαξιμιλιανό των Αψβούργων-Λωρραίνης, Αρχιδούκα της Αυστρίας. Μαρίνα (1906 - 1968) της Ελλάδας, παντρεύτηκε τον Γεώργιο των Ουίνδσορ δούκα του Κεντ και απέκτησαν: Εδουάρδος (γενν. 1935), Δούκας του Κεντ. Αλεξάνδρα (γενν. 1936), παντρεύτηκε τον Σερ Άνγκους Ότζιλβυ. Μιχαήλ (γενν. 1942), Πρίγκιπας του Κεντ. Η οικογένεια ήταν επηρεασμένη από την αναταραχή της Ρωσικής Επανάστασης του 1917 και την επακόλουθη αναταραχή στην Ελλάδα, στην οποία ανακηρύχθηκε η δημοκρατία. Αυτό είχε ως αποτέλεσμα η οικογένεια να ζήσει στη Γαλλία για ένα χρόνο. Ενώ ζούσε στη Γαλλία, η Μεγάλη Δούκισσα Ελένη συμμετείχε ενεργά στο φιλανθρωπικό έργο για τους Ρώσους εξόριστους και ιδιαίτερα για τα παιδιά. Λόγω μειωμένων οικονομικών πόρων, λόγω της εξορίας τους από την Ελλάδα και της απώλειας του ρωσικού εισοδήματος, ο πρίγκιπας Νικόλαος και η οικογένειά του ζούσαν σε ολιγαρκείς, αλλά αξιοπρεπείς, συνθήκες. Η υπέροχη συλλογή κοσμημάτων της Μεγάλης Δούκισσας Ελένης καθώς και τα έργα τέχνης του πρίγκιπα Νικολάου ήταν πηγές του εισοδήματος τους. Η Μεγάλη Δούκισσα Ελένη έμεινε χήρα, στις αρχές του 1938, καθώς ο πρίγκιπας Νικόλαος υπέστη καρδιακή προσβολή και πέθανε ξαφνικά. Η ίδια παρέμεινε στην Ελλάδα καθ 'όλον τον Β' Παγκόσμιο Πόλεμο, όπου και πέθανε στις 13 Μαρτίου 1957 και ετάφη στο βασιλικό κοιμητήριο στο Τατόι. Είχε κληροδοτήσει την προσωπική της βιβλιοθήκη στη Σχολή Αναβρύτων. 17 Ιανουαρίου 1882 - 29 Αυγούστου 1902: Η Αυτοκρατορική Υψηλότητα Μεγάλη Δούκισσα Ελένη Βλαδιμήροβνα της Ρωσίας 29 Αυγούστου 1902 - 13 Μαρτίου 1957: Η Αυτοκρατορική & Βασιλική Υψηλότητα Πριγκίπισσα Νικολάου της Ελλάδας και της Δανίας